गाम-गाम घूमैंगे, कहवैंगे...भाईचारे तै एक नै जिता देयो
पंचायतचुनाव आते ही किसान यूनियन भी सक्रिय हो गई है। भारतीय किसान यूनियन के पदाधिकारी अलग-अलग गावों में चुनाव के दौरान घूमकर लोगों से सर्वसम्मति से अपना ग्राम प्रतिनिधि चुनने की अपील करेंगे। भारतीय किसान यूनियन के प्रदेश अध्यक्ष सेवा सिंह आर्य ने बताया कि पंचायत चुनाव आपसी भाईचारे से प्रेरित चुनाव होता है। पिछले कुछ समय से इसमें भी राजनीति घुस गई है। वे गाम-गाम घूमैंगे, कहवैंगे...भाईचारे तै एक नै जिता देयो।
राजनीति के कारण गांवों में झगड़े होते हैं और कई जगह मर्डर तक भी हो जाते हैं। गांवों में जाकर लोगों से मिल सर्वसम्मति से पंच, सरपंच चुनने की अपील करेंगे। इससे गांव में शांति का माहौल रहेगा और गांव के विकास के लिए अतिरिक्त अनुदान भी मिल जाएगा। भारतीय किसान यूनियन ने गांवों में जाकर शराब नहीं बांटने के लिए उम्मीदवारों को जागरूक करने की भी योजना बनाई है। आर्य ने बताया कि अभी तक चुनाव सही से शुरू भी नहीं हुआ है, लेकिन गांवों में शराब की नदियां बहने जैसा माहौल बना हुआ है।
लोग शराब पीकर बीमार हो रहे हैं और उनके घर वालों को परेशान होना पड़ता है। लोगों से प्रचार करेंगे कि उसी उम्मीदवार को वोट दें जो गांव में शराब बांटे। सरकार को भी कदम उठाने की जरूरत है। कम से कम चुनाव के दौरान तो शराब पर पाबंदी लगा देनी चाहिए। जो लोग शराब बांटें, उनके खिलाफ अभियान चले। उनको वोट नहीं मिलना चाहिए।
पानीपत. किसानभवन में भारतीय किसान यूनियन ने की चुनाव पर चर्चा। इसके अलावा तय किया गया कि आने वाली 7 जनवरी को कैथल के चूड़माजरा में भाकियू निसिंग कांड में शहीद किसानों का शहीदी दिवस मनाएंगी। किसानों ने आरोप लगाया कि भाजपा की सरकार चुनाव में किए गए वादे नहीं निभा रही। उनकी फसलों के उचित दाम नहीं मिल रहे। स्वामीनाथन आयोग की रिपोर्ट को लागू नहीं किया जा रहा। संबंधितखबर पेज-4 पर भी
आज लेंगे नामांकन, रविवार को रहेगा अवकाश
पंचायतचुनाव के पहले चरण के लिए इसराना और पानीपत ब्लॉक में शनिवार को नामांकन लिए जाएंगे। तीसरे दिन नामांकन में तेजी आने की उम्मीद है। वहीं रविवार को दोबारा अवकाश रहेगा और नामांकन नहीं लिए जाएंगे। नए नामांकन दौर में जिला परिषद में 18, ब्लॉक समिति में 17, सरपंच के लिए 3 ने आवेदन किया है। सभी पदों के लिए 100 लोग आवेदन कर चुके हैं।
पंचायत चुनाव में भले ही कोई भी बड़ी पार्टी सिंबल पर चुनाव नहीं लड़ रही हो, लेकिन प्रचार के दौरान गांवों में पार्टियों की भिड़ंत देखने को मिलेगी। जैसे ही पहले चरण के नामांकन होकर उम्मीदवारों को सिंबल मिल जाएंगे, उसके बाद गांवों में सभी पार्टियों के कई दिग्गज नेता प्रचार करते नजर आएंगे। संबंधित पार्टियों के उम्मीदवार अभी से बड़े नेताओं के पास हाजिरी लगा रहे हैं। नेताओं से उम्मीदवार अपने-अपने घर पर चाय पर आने के लिए समय मांग रहे हैं, जिससे उम्मीदवार को पार्टी समर्थित वोट मिल जाएं। एक उम्मीदवार ने बताया कि वह अपने पार्टी के दो बड़े नेताओं का समय लेकर आए हैं। दोनों केवल घर पर चाय पीने भी गए तो पार्टी की वोटों का पूरा फायदा मिल जाएगा। पहले चरण के नामांकन को लेकर अब तेजी बढ़ रही है। आज नामांकन ज्यादा आएंगे।
mai_Deva hin_Deva hin_Deva hin_Deva hin_Deva hin_Deva hin_Deva hin_Deva